Il buono, il brutto, il cattivo

Il buono, il brutto, il cattivo italieraz, (The Good, The Bad and The Ugly, ingelesez) 1966an Sergio Leone zinema zuzendari italiarrak zuzendu zuen spaghetti westerna da. Filmaren izenburua "Zintzoa, gaiztoa eta itsusia" litzateke euskaraz, eta hiru pertsonaia nagusiei egiten die erreferentzia.

Filma italiar produkziokoa da, baina Espainia, Mendebaldeko Alemania eta Ameriketako Estatu Batuek ere parte hartu zuten. Antzezle nagusiak estatubatuarrak dira, baina italiar eta espainiar antzezleek egin zituzten bigarren mailako paperak. Horrelako koprodukzioetan egin ohi zen moduan, antzezleek haien berezko hizkuntzak erabili zituzten grabaketan, eta gero zegokion hizkuntzara bikoiztu ziren ahotsak.

Italian (Erromako estudioetan) eta Espainian (Burgosen eta Almerian) egin ziren grabaketak. Filmaren musika Ennio Morriconerena da, eta gaur egun western musikarekin lotzen diren doinu ezagunenetakoak sortu zituen film honetarako.

Ziurrenik zinema historiaren filmerik ezagunetarikoa da, spaghetti westernaren quintessenza. Dolarraren trilogiaren hirugarren atala da.

Dolarraren trilogia bi pertsonaiatik hirura pasatzen dira:
 Clint Eastwoodek Lee van Cleefi Per qualche dollaro in piùan bezala, Clint Eastwood eta Lee van Cleefek Eli Wallachi eman zioten protagonismoa Il buono, il brutto, il cattivo-an.

Sinopsia 

Filma 1862an kokatua da, Amerikar Estatu Batuak gerra zibilean zebiltzan garaian. Angel eyes edo "Aingeru begi" deritzon mertzenarioak (Lee Van Cleef) konfederatuek ezkutaturiko urrearen berri jakin du eta altxorra eskuratzekotan abiatu da. Bestalde, altxor horren ezagutza eskuratu dute kasualitatez Blondie edo "Ilehoria" deitzen duten sari ehiztariak (Clint Eastwood) eta Tuco bidelapurrak (Eli Wallach). Altxorra hilerri batean datza ezkutuan; Tucok hilerria zein den badaki eta Blondiek berriz altxorra azpian lurperatua duen hilarriaren izena ezagutzen du. Gerra inguruan dutelarik altxorra lortzeko pertsonaien arteko norgehiagokak, traizioak eta azpijokoak kontatzen ditu filmak.

Aktoreak 
Clint Eastwood: il Biondo
Eli Wallach: Tuco Ramírez
Lee Van Cleef: Sentenza
Aldo Giuffré: capitano Clinton
Mario Brega: caporale Wallace
Luigi Pistilli: Pablo Ramírez
Rada Rassimov: María
Enzo Petito: proprietario dell'emporio
Claudio Scarchilli: peon messicano
Livio Lorenzon: Baker
Antonio Casale: Jackson / Bill Carson
Sandro Scarchilli: uomo di Sentenza
Benito Stefanelli: uomo di Sentenza
Angelo Novi: monaco

Kanpo estekak 

 Azken dueloa 6:38 www.youtube.com-ten

Italiako filmak
Dolarraren trilogia
Spaghetti Western
Epika filmak
Ameriketako Estatu Batuetako Gerra Zibilari buruzko filmak
Ennio Morriconeren soinu bandadun filmak
Mexiko Berrian girotutako filmak
Gata-Níjar Lurmuturraren Natura Parkea
Jarraipen filmak